Boek: ‘Bethel se berg’ – Maretha MaartensMaretha Maartens Bethel se berg vertel van ŉ tienermeisie, Bethel Hendrix, wat in die 1980’s saam met haar ma en sibbe in ’n kombi van dorp na dorp reis. Hulle leef ŉ nomadiese bestaan en bly net ŉ kort ruk in een dorp voordat hulle na ŉ volgende beweeg. Om die gesin aan die lewe te hou, verkoop Bethel se ma vetkoek. Maar oral waar hulle kom, is dit duidelik dat die gesin anders is. Dat hulle arm is. Dat hulle nie in ŉ regte huis bly nie. Dat hulle ma anders lyk en dink. Dat daar nie ŉ pa saam met hulle is nie. Al wat Bethel graag wil hê is ŉ plek waar sy haarself kan wees… Bethel se berg was die naaswenner in Lapa Uitgewers se jeugromankompetisie van 2019. Dit is ŉ historiese jeugroman wat deur die beoordelaars beskryf is as “ŉ vernuwing in Afrikaanse jeugliteratuur binne die genre van memoires of herinneringsverhale.” Maartens skryf al vir ongeveer vyf dekades en word as een van die geliefdste Afrikaanse skrywers beskou, veral in Christelike literatuur en historiese fiksie. Tot op hede het sy meer as 140 boeke geskryf, wat onder meer Die inkvoël, ŉ Pot vol winter en Smaartie is skeel insluit. Prys: R200,00* *Prys onderworpe aan verandering Koop die boek by Lapa Uitgewers